Regering weerhou inligting dat riool 'n nasionale krisis is – AfriForum - AfriForum
Die land se plaaslike regerings word oorval met rioolklagtes omdat riool op enige gegewe tyd iewers in die land vrylik lek en gevolglik 'n wesenlike gesondheidsrisiko vir Suid-Afrikaners skep en ernstige besoedeling veroorsaak. AfriForum-takke landwyd ontvang byna daagliks klagtes in dié verband van moedelose gemeenskapslede.Die departement van omgewingsake het vroeër vanjaar die 2014-groendruppelverslag aan die parlementêre portefeuljekomitee bekend gemaak. Die toestand van Suid-Afrika se rioolaanlegte en infrastruktuur word in dié verslag uiteengesit. Die verslag is egter nog nie aan die publiek bekendgemaak nie.
"Om dié rede het AfriForum besluit om jaarliks as deel van ons waghondfunksie water- (bloudruppel-) en riooltoetse (groendruppeltoetse) te laat doen en 'n eie verslag op grond van die uitslae saam te stel. Toetse word op elke dorp gedoen waar AfriForum 'n tak het sodat gemeenskappe self deur middel van geloofwaardige en aanvaarde metodes oor die toestand en gehalte van hul dorp se drinkwater ingelig kan bly, asook die mate van besoedeling wat teenwoordig is al dan nie," sê Pawson.
Hy benadruk dat AfriForum tersefdertyd druk op die departement sal plaas om hulle verslag ook aan die publiek bekend te maak.
Post Tags:	#afvalwater#Bloudruppel#Drinkwater#gesondheidsrisiko#Groendruppel#Plaaslik#plaaslike regering#Riool#Watergehalte